**V letu 2022 smo prejeli 517.842 klicev v Regijske centre za obveščanje**

Operativno-komunikacijske naloge opazovanja, obveščanje in alarmiranja opravljajo 24 ur na dan, neprekinjeno 365 dni v letu Center za obveščanje RS (CORS) in 13 Regijskih centrov za obveščanje (ReCO), ki se odzivajo na klic v sili 112. Z delovanjem ReCO so vsem državljanom zagotovljeni dostopnost nujne medicinske pomoči, hitro aktiviranje reševalcev, predvsem gasilcev, ter ustrezno odzivanje različnih reševalnih služb ob naravnih in drugih nesrečah.

V vseh ReCO je bilo leta 2022 prejetih 517.842 telefonskih klicev, kar je povprečno 1419 klicev na dan. Večina klicev na telefonsko številko 112 pomeni aktiviranje predvidenih reševalnih enot in intervencijo. Tudi leta 2022 so ljudje največkrat klicali, ker so potrebovali nujno medicinsko pomoč.

Leta 2022 je bilo v Sloveniji 21.156 različnih dogodkov (naravne in druge nesreče, nesreče v prometu, požari in eksplozije, onesnaženja, nesreče z nevarnimi snovmi, jedrski in drugi dogodki, najdbe NUS, motnje oskrbe in poškodbe objektov, tehnična in druga pomoč, nepotrebne oz. lažne intervencije), v katerih so poleg drugih služb posredovale tudi sile ZRP. S pravočasnim in učinkovitim ukrepanjem ter nudenjem pomoči prizadetim so sile za ZRP nedvomno prispevale k zmanjšanju škode in drugih posledic, ki so jih povzročile omenjene nesreče.

| **Dogodek** | **Število dogodkov** |
| --- | --- |
| Naravne nesreče | 960 |
| Druge nesreče | 2.552 |
| Nesreče v prometu | 2.685 |
| Požari in eksplozije | 5.127 |
| Onesnaženja, nesreče z nevarnimi snovmi | 819 |
| Najdbe NUS | 520 |
| Tehnična in druga pomoč | 7.119 |
| Nepotrebne oz. lažne intervencije | 1.207 |

Dogodki leta 2022 so obdelani na podlagi vpisanih in potrenjih podatkov vodij intervencij in sodelujočih enot v sistemu SPIN.

| **Naravne nesreče** | **Število dogodkov** |
| --- | --- |
| Visoko plimovanje morja | 14 |
| Poplave | 243 |
| Plazovi | 36 |
| Visok sneg | 17 |
| Močan veter | 200 |
| Udari strel | 9 |
| Prekinitev prometa zaradi naravnih pojavov | 10 |

Podatki za dogodke Naravne nesreče v letu 2022 so obdelani na podlagi vpisanih in potrenjih podatkov vodij intervencij in sodelujočih enot v sistemu SPIN

**Sile za zaščito, reševanje in pomoč (str.51)**

V letu 2022 je bilo zaradi nesreč 33.968 intervencij, na katerih je sodelovalo 197.546 pripadnikov različnih sil za ZRP. Največ intervencij je bilo julija (6.516), sledijo avgust (4.022), in marec (3.966). Največ posredovanj so opravila prostovoljna teritorialna gasilska društva (23.042), poklicne gasilske enote (9.705), Gorska reševalna zveza Slovenije (844 – v to število je zajetih tudi 14 posredovanj vodnikov reševalnih psov GRZS) in Državna enota za varstvo pred NUS (701). V letu 2022 smo največkrat aktivirali gasilce, in sicer 32.801-krat, gorske reševalce 830-krat, 155-krat pa enote z reševalnimi psi oziroma vse skupaj še z ostalimi enotami 33.873 krat.

| **Vrsta enote** | **Število aktiviranj** | **Število sodelujočih** |
| --- | --- | --- |
| Gorski reševalci | 830 | 5.795 |
| Industrijske gasilske enote | 54 | 224 |
| Jamarji | 26 | 112 |
| Kinologi | 155 | 707 |
| Prostovoljna teritorialna gasilska društva | 23.042 | 150.283 |
| Poklicne gasilske enote | 9.705 | 38.038 |
| Potapljači | 40 | 145 |
| **Skupaj** | **33.873** | **195.352** |

Število aktiviranj in število sodelujočih v letu 2022 je obdelano na podlagi vnesenih in potrjenih podatkov vodij intervencij v poročila v Sistemu za poročanje in intervencije (SPIN)